OzLabs/hebrew-wiki-articles huggingface dataset:
יחסי הודו–מונקו

כתב ההאמנה שלו לנשיאת הודו פרטיבה פטיל, 2012]]
יחסי הודו–מונקו הם היחסים הדיפלומטיים הרשמיים שבין הרפובליקה של הודו לבין נסיכות מונקו.

== סקירה כללית ==
נסיכות מונקו והרפובליקה של הודו כוננו באופן רשמי את יחסיהן הדיפלומטים ב-21 בספטמבר 2007 כאשר מונקו פתחה את שגרירות מונקו בהודו (שלמעשה ממוקמת במונקו עצמה), עם זאת, שתי המדינות קיימו מגעים וקשרים בלתי רשמיים החל משנת 1954. להודו אין שגרירות רשמית במונקו והיא מנהלת את האינטרסים שלה במדינה הזעירה באמצעות השגרירות שהיא מחזיקה בצרפת הסמוכה.

תיירים הודים הוציאו במצטבר 14 מיליארד דולר בשנת 2018. יותר משלושים ושלושה אחוזים מהסחר שייצאה מונקו להודו הם מוצרי צריכה. יותר מארבעים אחוזים מהסחר שייבאה מונקו מהודו הם מוצרי טקסטיל.

מונקו מעמידה לזכותה של הודו סיוע הומניטרי החל משנות ה-80 של המאה ה-20.

== ביקורים רמי דרג ==
=== מהודו למונקו ===
* ראנג'ן מת'אי - שר החוץ של הודו (2009)
* סלייה קומרי - שרת התיירות ההודית (2010)

=== ממונקו להודו ===
* אלבר השני - נסיך מונקו (2010)

== נציגויות דיפלומטיות ==
* מונקו אינה מיוצגת בהודו בדרג השגרירות ובדרג הקונסולרי אלא מתוך מטה הממוקם במונטה קרלו.
* הודו אינה מיוצגת במונקו בדרג השגרירות ובדרג הקונסולרי אלא באמצעות השגרירות שלה הממוקמת בפריז, בירת צרפת הסמוכה.

==קישורים חיצוניים==

== הערות שוליים ==
פרס קושוט

פרס קושוט (בהונגרית: Kossuth díj) הוא הפרס הגבוה ביותר בהונגריה להכרה ביצירה ובטיפוח של התרבות ההונגרית. הפרס נקרא על שמו של לאיוש קושוט. הפרלמנט ההונגרי ייסד את הפרס בשנת 1948. מאז שנת 1990 הוא מוענק על ידי נשיא הרפובליקה, בדרך כלל על בסיס הצעתו של ראש ממשלת הונגריה. את הפרס מעניקים בדרך כלל ב-15 במרץ, יום העצמאות ההונגרי.

על מנת לשמר את יוקרת הפרס, הסכום המוענק לזוכה הוא פי חמישה מהשכר הממוצע השנתי על פי נתוני הלשכה המרכזית לסטטיסטיקה של הונגריה. סכום פרס קושוט הגדול הוא פי שניים מפרס קושוט הרגיל, והוא מוענק רק להכרה בהישגים אישיים.

== תולדות הפרס ==
הפרסים הראשונים הוענקו ב-14 במרץ 1948 לאנשים הראויים ביותר במדינה שתרמו להצלחת שיקום הונגריה לאחר מלחמת העולם השנייה.

הפרס הוענק כגמול לאנשים ולקבוצות בעלי ביצועים גבוהים בתחום המדע, האמנות והספרות. מועצת השרים החליטה בשנת 1963, שהזכייה תהיה רק בשל פעילות תרבותית ואמנותית.

בזמן הקמתו היו לפרס שתי דרגות, מ 1951 שלוש, מ 1953 ארבע; משנת 1977 שוב חזרו לשתי דרגות.

== הבעיות בהענקת הפרס==
* שלילת הפרס לאחר הענקתו קרה פעם אחת. הוא נשלל בדצמבר 1953 מגאבור נאדי, מנכ"ל חברת אנרגיה גדולה. הפרס הוענק לו ב -15 במרץ 1952 בגין המצאת הטכנולוגיה של הפיכת פחם לגז (גזיפיקציה), אך התברר שטכנולוגיה זו לא הומצאה על ידו, אלא הועתקה מטכנולוגית מערב גרמנית.
* מאלה שברחו מהונגריה במסגרת המרד בשנת 1956 או הורשעו בגין פעילותם במרד לא נשלל הפרס, אף על פי שבשנת 1959 הועלתה הצעה כזאת.
* בשנת 2008, ראש הממשלה, פרנץ דיורצ'אני, ביטל את הזכייה של השחקן יוז'ף שאש בשל הרשעתו בהעלמת מיסים.

== ראו גם ==
זוכי פרס בשל הצטיינות בתחום האומנות והמדע Szentváry-Lukács János: [https://web.archive.org/web/20070317211716/http://www.akm.externet.hu/rendjel/adatok/tudos/tudos.htm A művészeti és tudományos élet kitüntetettjei.] Magyarországi rendjelek (2007) (Hozzáférés: 2018. nov.) arch

== לקריאה נוספת ==
* 1948. évi XVIII. törvénycikk a „Kossuth-díj” alapításáról, 1000ev.hu
* 1990. évi XII. törvény a Kossuth-díjról és a Széchenyi-díjról, 1000ev.hu
* 271/2008. (XI. 18.) Korm. rendelet a Kossuth-díj, a Széchenyi-díj adományozásának rendjéről, net.jogtar.hu
* רשימת זוכי הפרס [https://web.archive.org/web/20120208115228/http://members.chello.hu/szalax/kossuthdij_1948.htm Kossuth-díjasok listája, members.chello.hu]

==קישורים חיצוניים==

== הערות שוליים ==

קטגוריה:פרסים ספרותיים
קטגוריה:פרסים אירופאים
קטגוריה:פרסים הונגריים
קטגוריה:הונגריה: תרבות
קטגוריה:יהודים זוכי פרס קושוט
יחסי הממלכה המאוחדת – מונקו

שגרירות מונקו בלונדון
יחסי הממלכה המאוחדת–מונקו הם היחסים הדיפלומטיים הרשמיים שבין הממלכה המאוחדת של בריטניה הגדולה וצפון אירלנד לבין נסיכות מונקו.

== סקירה כללית ==
נסיכות מונקו והממלכה המאוחדת מנהלות מערכת יחסים מיוחדת כבר שנים רבות, הן בעקבות הקרבה הגאוגרפית היחסית והן בעקבות העובדה שחמישה עשר אחוזים מן האנשים שעובדים וחיים במונקו הם בריטים. כמה מאות בריטים בכל שנה, בייחוד משפחות צעירות, עוברים לגור ולעבוד בנסיכות ובפרבריה.

ב-2008 חתמו מועצת עיריית לונדון והמועצה לפיתוח כלכלי של מונקו על הסכם שיתוף פעולה.

ב-2015 חתמו ממשלת הממלכה המאוחדת וממשלת נסיכות מונקו על הסכם בנושא מידע בנושאי המס והפיננסים על פי התבנית הנהוגה בין מדינות ה-OECD הכוללת סטנדרטים גבוהים המסדירים עניינים כגון טרור פיננסי, הלבנת כספים, וכו'. ההסכם הוא אחד מתוך שלושים ושניים הסכמים שונים בנושא שנחתמו על ידי מונקו.

== נציגויות דיפלומטיות ==
* מונקו מיוצגת בממלכה המאוחדת בדרג השגרירות באמצעות שגרירות שהיא מחזיקה בלונדון, בירת המדינה. מונקו מיוצגת בממלכה המאוחדת גם בדרג הקונסולרי באמצעות שתי קונסוליות שהיא מחזיקה בערים ברמינגהאם, ואדינבורו.
* הממלכה המאוחדת אינה מיוצגת במונקו בדרג השגרירות. הממלכה המאוחדת מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.

== קישורים חיצוניים ==

* [https://embassy-to-uk.gouv.mc/en/The-United-Kingdom-and-Monaco The United Kingdom and Monaco], שגרירות מונקו בממלכה המאוחדת

== הערות שוליים ==
פירוגי

פירוגי הן סוג של כיסון העשוי מבצק אותו ממלאים במילוי מלוח או במילוי מתוק ומבשלים אותו במים חמים או שמטגנים אותו במחבת. הפירוגי נפוץ בעיקר במטבחים הסלאביים במזרח ומרכז אירופה דוגמת המטבח הפולני, המטבח ההונגרי, המטבח הרומני, המטבח האוקראיני, היהודי-אשכנזי ואף במטבח הרוסי ובמטבח של המדינות הבלטיות. המילה פירוגי היא קוגנט של המילה פירוז'ק, ובכל זאת מדובר בכיסונים שונים, כאשר השם האוקראיני של פירוגי הוא ורניקי.

לרוב, את הפירוגי ממלאים בתפוח אדמה, כרוב כבוש, בשר טחון, גבינה או פירות. נהוג לצפות את הפירוגי בחמאה, שמנת חמוצה, בצל מטוגן או בשילובים שונים שלהם.

==הכנת הפירוגי==
===מילוי===

את הפירוגי ממלאים (לא דווקא במילוי יחיד) במחית תפוחי אדמה, בצל מטוגן, גבינה קשה, כרוב, כרוב כבוש, בשר, פטריות, תרד, גבינה לבנה או באפשריות אחרות. ניתן להגיש את הפירוגי גם בתור מנת קינוח, במקרה זה ממלאים את הפירוגי בגבינה עם תוספת מתוקה או בפירות מתוקים דוגמת דובדבנים, אוכמניות, תותים, תפוחים או שזיפים. באזורים מסוימים מגישים את הפירוגי כמנה אחרונה עם שזיפים מיובשים או עם ריבה. כדי לעדן את טעם המילוי נהוג להוסיף לו (או לצפות את הפירוגי) שמנת חמוצה.

==קישורים חיצוניים==

קטגוריה:המטבח הרוסי
קטגוריה:המטבח הפולני
קטגוריה:המטבח הרומני
קטגוריה:המטבח ההונגרי
קטגוריה:המטבח הסובייטי
קטגוריה:המטבח האשכנזי
קטגוריה:ממולאים
קטגוריה:מאכלים לאומיים
אדר שיר

אדר שיר (נולד ב-5 במרץ 1997) הוא אתלט ישראלי, אלוף ישראל פעמיים ברציפות (2018, 2019) ושיאן ישראל עד גיל 23 בזריקת דיסקוס.

==ביוגרפיה==
שיר החל להתחרות בשנת 2013, וכבר באותה שנה זכה באליפות ישראל לקדטים בזריקת דיסקוס. בשנה זו השתתף לראשונה גם באליפות ישראל לבוגרים, וסיים במקום השישי בזריקת דיסקוס בתוצאה של 36.47. בהמשך הוא זכה באליפויות ישראל לנוער בזריקת דיסקוס, ובמדליות גם בהדיפת כדור ברזל.

שנת 2016 הייתה שנת הפריצה שלו. במהלך חודש מאי באותה שנה, הצליח שיר לשפר את שיאו בזריקת דיסקוס לנוער (משקל 1.75 ק"ג לעומת 2 ק"ג לדיסקוס בוגרים) בעשרה מטרים במצטבר עד לתוצאה של 57.93 מטר, המהווה שיפור לשיא הנוער שהיה שייך לאיתמר לוי. באליפות ישראל באותה שנה, שהייתה שנתו האחרונה בקטגוריית הנוער, קבע את שיאו האישי בזריקת דיסקוס, 48.36 מטר, תוצאה שהספיקה לו למקום הרביעי.

===2017===
בתחרות הליגה הבין אגודתית שנערכה בחודש מאי, שיר סיים במקום השלישי בזריקת דיסקוס בשיא אישי חדש של 49.59 מטר. חודש לאחר מכן, באליפות הפועל, הוא סיים במקום הרביעי בזריקת דיסקוס, בשיא אישי נוסף של 49.73 מטר. באותו חודש סיים פעם נוספת את שיאו האישי, לאחר שזרק את הדיסקוס למרחק של 50.88 מטר.

באליפות ישראל שנערכה בחודש יולי, סיים שיר במקום הרביעי בזריקת דיסקוס בתוצאה של 50.81 מטר.
במכביה שנערכה באותו חודש, זכה שיר במדליית ארד במקצוע המשני שלו, הדיפת כדור ברזל, לאחר שהדף למרחק של 14.40 מטר. בזריקת דיסקוס סיים במקום הרביעי בשיא אישי חדש של 51.05 מטר. בתחרות שנערכה בחודש דצמבר שבר שיר את שיאו האישי בזריקת דיסקוס בפעם החמישית בשנה זו, לאחר שזרק את הדיסקוס למרחק של 52.47 מטר.

===2018: אלוף ישראל===
בגביע אירופה בזריקות עד גיל 23 שנערך בחודש מרץ, שיר סיים במקום השלישי בגמר המשני בזריקת דיסקוס בשיא אישי חדש של 53.22 מטר. באותו חודש שיפר את שיאו האישי בשנית לאחר שזרק את הדיסקוס למרחק של 53.80 מטר. חודשיים לאחר מכן, קבע שיר שיא ישראל חדש מתחת לגיל 23 בזריקת דיסקוס של 55.87 מטר.
באליפות ישראל זכה שיר במדליית זהב בזריקת דיסקוס, לאחר ששבר את שיאו הישראלי מתחת לגיל 23 וקבע תוצאה של 56.06 מטר.

בסוף השנה, החל שיר ללמוד ולהתאמן באוניברסיטת ממפיס.

===2019: מגיע לגמר אליפות המכללות===
בתחרות שנערכה בחודש מרץ בממפיס, סיים שיר במקום הראשון בזריקת דיסקוס בתוצאה של 56.40 מטר, שיפור נוסף לשיאו הישראלי מתחת לגיל 23. חודש לאחר מכן, שיפר פעם נוספת את השיא הזה, לאחר שזרק את הדיסקוס למרחק של 57.21 מטר. בחודש מאי קבע שיר פעם נוספת שיא ישראל מתחת לגיל 23 של 57.48 מטר. בגמר האזור המזרחי באליפות המכללות שנערך באותו חודש, סיים שיר במקום התשיעי בשיא ישראל חדש מתחת לגיל 23 של 57.69 מטר, והעפיל לגמר אליפות המכללות. באליפות עצמה קבע תוצאה של 53.30 מטר וסיים במקום ה-22.

באליפות ישראל שנערכה ביולי, הצליח להגן על תוארו כאלוף ישראל בזריקת דיסקוס, לאחר שקבע תוצאה של 54.87 מטר.

==קישורים חיצוניים==
* [https://raceview.net/#dds.php?showall=y&query=אדר%20שיר אדר שיר] באתר מבט למרוץ

==הערות שוליים==

קטגוריה:שיאני ישראל באתלטיקה
קטגוריה:אלופי ישראל בזריקת דיסקוס
קטגוריה:בוגרי אוניברסיטת ממפיס
קטגוריה:ישראלים שנולדו ב-1997
אדריכלות המאה ה-20 של פרנק לויד רייט

אדריכלות המאה ה-20 של פרנק לויד רייט (באנגלית: The 20th-Century Architecture of Frank Lloyd Wright) הוא שמו של אתר מורשת עולמית של אונסק"ו שהוכרז ב-2019, המאגד 8 מבנים או קומפלקסים ברחבי ארצות הברית שתוכננו על ידי האדריכל האמריקאי פרנק לויד רייט. המבנים מייצגים את גישת האדריכלות האורגנית שהגה רייט, לפיה על המבנים להשתלב בהרמוניה עם הסביבה שלהם, ושהייתה לה השפעה גדולה על האדריכלות המודרנית במאה ה-20.

האתר הוצע במקור ב-2015 אך ועדת המורשת העולמית דחתה את ההצעה והחזירה למציעים הערות שבעקבותיהן הוגשה ב-2018 הצעה חדשה ממנה הוסרו שני בניינים מהרשימה המקורית, והיא זו שאושרה בסופו של דבר.

==המבנים==
להלן המבנים לפי המספר הסידורי שלהם באונסק"ו:

{| class="wikitable"
|-
!מספר סידורי!!מבנה!!תמונה!!מיקום!!קואורדינטות!!שטח (הקטאר)!!אזור חיץ (הקטאר)
|-
|1496rev-001||יוניטי טמפל ||יוניטי טמפל
||אוק פארק , אילינוי||||align="right"|0.167||align="right"|10.067
|-
|1496rev-002||בית רובי||בית רובי||שיקגו, אילינוי||||align="right"|0.13||align="right"|1.315
|-
|1496rev-003||טלייסין ||טלייסין||ספרינג גרין , ויסקונסין||||align="right"|4.931||align="right"|200.899
|-
|1496rev-004||בית הוליהוק ||הוליהוק||לוס אנג'לס, קליפורניה||||align="right"|4.608||align="right"|13.986
|-
|1496rev-005||הבית על האשד||הבית על האשד||מיל ראן , פנסילבניה||||align="right"|11.212||align="right"|282.299
|-
|1496rev-006||בית הרברט וקת'רין ג'ייקובס הראשון ||בית הרברט וקת'רין ג'ייקובס||מדיסון, ויסקונסין||||align="right"|0.139||align="right"|1.286
|-
|1496rev-007||טלייסין וסט ||טלייסין וסט||סקוטסדייל, אריזונה||||align="right"|4.285||align="right"|198.087
|-
|1496rev-008||מוזיאון סולומון ר. גוגנהיים||מוזיאון סולומון ר. גוגנהיים||ניו יורק, ניו יורק||||align="right"|0.251||align="right"|2.164
|}

==קישורים חיצוניים==
* [http://whc.unesco.org/en/list/1496 אדריכלות המאה ה-20 של פרנק לויד רייט] באתר אונסק"ו 

==הערות שוליים==

קטגוריה:מבנים שתכנן פרנק לויד רייט
כישורי יתר

כישורי יתר (באנגלית: Overqualification, קרי: אוֹבֶר קְווֹלִיפיקיישן) הוא מצב בו מועמד למשרה מסוימת הוא בעל השכלה, הכשרה מקצועית וניסיון העולים בהרבה מהנדרש למשרה. המצב יכול למנוע מהמועמד להתקבל למשרה בה הוא חפץ, מכיוון שהמעסיק הפוטנציאלי רואה בו מועמד לא מתאים.

לעיתים המעסיקים רואים באנשים מוכשרי יתר כוח אדם לא מהימן, מכיוון שאנשים בעלי הכשרה רבה על המידה נוטים לעזוב לטובת משרה בדרג בכיר יותר או שכר גבוה יותר, כלומר, לשאוף ולעזוב את המשרה בתקופה קצרה. על מנת למנוע אי קבלה על סמך כישורי יתר, לעיתים מועמדים מסירים מידע לגבי הכשרתם מקורות חיים.

==סיבות==
לעיתים אי קבלה על סמך כישורי יתר נובעת מאפליה על רקע גיל: חברות מסוימות חוששות לקבל מועמדים מעל גיל מסוים מסיבות שונות. במדינות מסוימות קיים איסור על כל אפליה בקבלה לעבודה על רקע גילו של המועמד (לדוגמה חוק שוויון ההזדמנויות בעבודה במדינת ישראל) וטענה לכישורי יתר מהווה מין דרך חוקית לפסול מועמדים מעל גיל רצוי.

לעיתים מועמדים בעל הכשרת יתר נפסלים מחשש של דרישה לשכר גבוהה מהמקובל למשרה הרצויה. לעיתים זה חשש מלקבל עובד שרואה במשרה זו שלב זמני בלבד בקריירה ומחפש קידום או עזיבה בקרוב. עובדים החשים שהכשרתם עולה על דרישות התפקיד אותו ממלאים נוטים להיות לא מרוצים מעבודתם ומהמעסיק שלהם ובעלי פוטנציאל גבוה לעזוב לטובת משרה בדרג בכיר יותר. מעסיקים מסוימים טוענים שהשמה של אדם בעל ניסיון ניהול בתפקיד שאינו ניהולי פוגעת בסביבת העבודה.

==הערות שוליים==

קטגוריה:שוק העבודה
קטגוריה:גיוס והשמה בעבודה
קטגוריה:מיומנויות
אגודת המצנחים האמריקאית

אגודת המצנחים האמריקאית (באנגלית: United States Parachute Association או USPA) היא אגודה המנהלת את ספורט הצניחה החופשית בארצות הברית. מטה האגודה שוכן בעיר פרדריקסבורג שבווירג'יניה.

==פעילות==
פעילות האגודה כוללת:
* קביעת תקנות הצניחה החופשית .
* תחרויות ספורט של צניחה חופשית.
* פרסום מדריכים לצניחה חופשית ופרסום מדריכים להדרכה לצניחה חופשית.
* סיוע במציאת עורכי דין הבקיאים בתקנות הצניחה החופשית 
* סיפוק ביטוח צד שלישי למבצעים צניחה חופשית.
* פרסום מגזין "הצנחן" לחברי האגודה.

כמו כן, מוזיאון הצניחה החופשית האמריקאי עתיד להבנות על ידי ועל יד מתקן של האגודה.

==קישורים חיצוניים==
* 
* [http://www.nationalskydivingmuseum.org/ אתר מוזיאון הצניחה החופשית האמריקאי]
*[http://www.pia.com/ איגוד תעשיית הצניחה]
*[http://www.uspa.org/Parachutist.aspx אתר מגזין "הצנחן"]

==הערות שוליים==

קטגוריה:צניחה
קטגוריה:ספורט אתגרי
קטגוריה:ארצות הברית: ענפי ספורט
יחסי מונקו–מקסיקו

יחסי מונקו–מקסיקו הם היחסים הדיפלומטיים הרשמיים שבין נסיכות מונקו לבין המדינות המקסיקניות המאוחדות. שתי המדינות הן חברות בארגון האומות המאוחדות.

== היסטוריה ==
היחסים שבין מונקו למקסיקו הם בין העתיקים ביותר באמריקה כולה והם כוננו בשנת 1881. לבית גרימלדי ישנם ענפים ממוצא מקסיקני כאשר טוענן מונגאסקי לכתר לשעבר היה ממוצא מקסיקני מצד אמו. באוקטובר 1968 רנייה השלישי, נסיך מונקו ואשתו גרייס קלי, נסיכת מונקו ביקרו יחד במקסיקו סיטי והשתתפו בפתיחת אולימפיאדת הקיץ של 1968. מאוחר יותר, הם נסעו למדינת יוקטן שם ביקרו בעתיקות של בני המאיה.

ב-1993 האמינה ממשלת מקסיקו את הקונסוליה שלה בפריז גם למקסיקו. בשנת 2001 שתי המדינות שדרגו את רמת היחסים שלהן לשגרירות כאשר מקסיקו האמינה את שגרירותה בפריז למונקו. בנובמבר 2002 ביקר אלבר השני, נסיך מונקו במקסיקו סיטי על מנת להשתתף בפגישה של הוועד האולימפי העולמי. הביקור ב-2002 לא היה ביקורו הראשון של אלבר השני אלא בשנת 1999, אז השתתף בצילומים לסרט שצולם במקסיקו באופן לא רשמי. הנסיך אלבר חזר מספר פעמים למקסיקו בהן הביקור בשנת 2011 בו השתתף בוועידה למען שמירה על האוקיינוסים ועל הסביבה.

למונקו ומקסיקו שיתוף פעולה נרחב בנושא החינוך כאשר מונקו מקדמת צעירים מקסיקנים בלימודי הגסטרונומיה והתיירות. ישנה מלגה מיוחדת שנוצרה על ידי קרן שהוקמה במיוחד לשם כך הניתנת לצעירים מקסיקנים מתחת לגיל 24 על מנת שיוכלו להגיע למונקו ולהתמקצע בנושאים אלו. מעל 100 צעירים מקסיקנים קיבלו את המלגה והשתתפו בתוכנית.

== ביקורים רמי דרג ==
=== ממונקו למקסיקו ===
* רנייה השלישי, נסיך מונקו (1968)
* גרייס קלי (1968)
* אלבר השני, נסיך מונקו (2002, 2007, 2011, 2017)

== יחסים כלכליים ==
בשנת 2018 הסחר הכולל בין מונקו לבין מקסיקו עמד על 1.7 מיליון דולר אמריקאי. ענפי הייצוא העיקריים של מקסיקו למונקו הם בעיקר תמנונים, צילינדרים, בקבוקים ותירס. ענפי הייצוא העיקריים של מונקו למקסיקו הם מוצרי קוסמטיקה ורפואה. ישנה פעילות ערה של חברות משתי המדינות במדינה השנייה.

== נציגויות דיפלומטיות ==
* מקסיקו אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. מקסיקו מיוצגת במונקו בדרג הקונסולרי באמצעות קונסוליה בעיר המדינה.
* מונקו אינה מיוצגת במקסיקו בדרג השגרירות. מונקו מיוצגת במקסיקו בדרג הקונסולרי באמצעות קונסוליה במקסיקו סיטי, בירת המדינה.

== קישורים חיצוניים ==
* [http://www.senado.gob.mx/comisiones/relext_europa/reu/docs/dictamen_141215_2.pdf COMISIONES UNIDAS DE RELACIONES EXTERIORES Y DE RELACIONES EXTERIORES, EUROPA], ממשלת מקסיקו 

== הערות שוליים ==
בית הכנסת האשכנזי בווארנה

בית הכנסת האשכנזי "קהל קטן" בווארנה היה בית כנסת אשר פעל בעיר וארנה בבולגריה מ-1910 ועד 1950.

==היסטוריה==

עדויות לקהילה יהודית מאורגנת בווארנה קיימות מראשית המאה ה-19. ב-1900 נכללה הקהילה ברשימת 34 הקהילות המאורגנות בנסיכות הבולגרית ומנתה 1,300 נפשות, כ-15 אחוזים מהם אשכנזים. בווארנה הייתה פעילות ציונית ענפה לצד פעילות קומוניסטית. הקהילה האשכנזית לא פעלה באופן עצמאי אלא במסגרת הקהילה הכללית. בתקופת בין המלחמות נמנו 8 נשים מבין 19 ראשי הקהילה, והייתה זו מבין הקהילות הבודדות בבולגריה אשר בהנהגתן כיהנו גם נשים.

ב-17 ביוני 1943, במהלך מלחמת העולם השנייה, גורשו יהודי וארנה לכפרים ועיירות מחוץ לעיר, ומנהיגי הקהילה נכלאו במחנה הריכוז סומוביט. לאחר המלחמה נמנו בעיר 2,200 יהודים, רובם עלו למדינת ישראל לאחר הקמתה. ב-28 במאי 1949, בשלהי גל העלייה, ערכה הקונסיסטוריה היהודית של בולגריה מפקד, ובווארנה נמנו 331 יהודים. בראשית המאה ה-21 חיו בווארנה כ-250 יהודים.

==המבנה==
בווארנה התגוררה קהילה יהודית אשר הפלח האשכנזי שבה מנה בשיאו כ-400 נפשות. רובם יוצאי רוסיה ומקצתם יוצאי גרמניה. בניית בית הכנסת החלה ב-1908 והסתיימה ב-1910. בית הכנסת נבנה בסגנון אר נובו והיה בן שלוש קומות. הוא מוקם בתוך השכונה היוונית בווארנה, וכונה על ידי הקהילה "קהל קטן". לאחר העלייה ההמונית לישראל פסקה הפעילות בבית הכנסת, והוא שימש לאורך שנים מועדון ספורט עירוני. ב-2007 נהרס המבנה ובמקומו הוקם מרכז מסחרי. חזית המבנה החדש הועתקה מבניין בית הכנסת שנהרס, וכוללת סמלי יודאיקה כגון מגן דוד, וכך גם הגדר המקיפה אותו, הכוללת את סמל מנורת שבעת הקנים.

==הערות שוליים==

קטגוריה:וארנה: מבנים
וארנה
יחסי טורקיה–מונקו

יחסי טורקיה–מונקו הם היחסים הדיפלומטיים הרשמיים שבין הרפובליקה הטורקית לבין נסיכות מונקו.

== היסטוריה ==
יחסים קונסולריים בין טורקיה למונקו קיימים כבר משנת 1954. היחסים הדיפלומטיים בין הרפובליקה הטורקית למונקו כוננו ב-16 בספטמבר 2008. היחסים הדו-צדדיים בין שתי המדינות נחשבים לחמים ומתמקדים בשיתוף פעולה כלכלי ובארגונים בינלאומיים כגון האומות המאוחדות.

אלבר השני, נסיך מונקו, ביקר בטורקיה בשנת 2007 על מנת להשתתף בקונגרס המדעי הים תיכוני ה-38. לאחר שנתיים ב-2009 ביקר הנסיך פעם נוספת בטורקיה על מנת להשתתף בכנס המים העולמי החמישי. שלוש שנים לאחר מכן, ביקר בטורקיה שוב הנסיך על מנת להיפגש עם נשיא טורקיה עבדאללה גול. רג'פ טאיפ ארדואן ביקר במונקו ב-2006 על מנת להשתתף בוועידת האשראי העשירית האירופאית.

בהתבסס על מפקד האוכלוסין המונגאסקי לשנת 2008 - ישנם 68 טורקים בעלי אישור עבודה ומעמד תושב במונקו. מתוכם 17 עובדים במקום ומתוכם 9 מתגוררים במונקו ולא בפרבריה שבצרפת.

== ביקורים מדרג גבוה ==
=== ממונקו לטורקיה ===
* אלבר השני, נסיך מונקו (2007, 2009, 2012)

=== מטורקיה למונקו ===
* רג'פ טאיפ ארדואן (2006)

== נציגויות דיפלומטיות ==
* טורקיה אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת. טורקיה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה דה יורה - כתובתה האמיתית היא במרסיי שבצרפת.
* מונקו אינה מיוצגת בטורקיה בדרג השגרירות. מונקו מיוצגת בטורקיה בדרג הקונסולרי באמצעות קונסוליה שהיא מחזיקה באיסטנבול.

== קישורים חיצוניים ==
* [http://www.mfa.gov.tr/relations-between-turkey-and-the-principality-of-monaco.en.mfa Relations between Turkey and the Principality of Monaco]

== הערות שוליים ==
צור מפוספס

צור מפוספס
כדור עשוי מצור מפוספס
צור מפוספס הוא סוג של צור, שבו יש מערכת סדורה פחות או יותר של רצועות קונצנטריות כהות ובהירות לחלופין, הדומות לאדוות במים.

==שימוש==
מרבצים גדולים של צור מפוספס קיימים באזור פולין קטן, בסמוך לעיירות סנדומייז', אוסטרובייץ שוויינטוקז'יסקי ואילז'ה. בשל היותו נדיר והמראה הייחודי שלו משמש צור מפוספס כיום בייצור תכשיטים, והפך למוצר מקומי לייצוא.

בני התקופה הנאוליתית נהגו לכרות צור מפוספס בסמוך לקשמיונקי אופטובסקיה (Krzemionki Opatowskie), סביב 4,000 לפנה"ס, והוא היה בשימוש בייצור גרזינים.

==גאולוגיה==
הצור המפוספס מפולין הקטן נוצר ביורה עליון ומורכב בעיקר מ-α-קוורץ. המורפולוגיה של הגרגירים מעידה שהקוורץ אינו תוצר של המרה של אופאל וכלקדון, אלא השקעה ישירה ממי ים. הגבישיות גבוהה יותר במרכז התצביר. לעיתים נוכח בסלע כלקדון, בהיות תוצר של התגבשות מחדש של אופאל. מינרלים אחרים יכולים להימצא בצור בכמויות קטנות: מינרלי חרסית, קלציט, פצלת השדה, נציצים, גלאוקוניט, זירקון, טורמלין ורוטיל.

גוונים שונים של רצועות פרטניות קשורים למספר הגדל ופוחת ולגודל הנקבוביות הגורמים להשתקפות שונה של האור. נקבוביות קטנות ומעטות יותר משקפות פחות אור.

==קישורים חיצוניים==

==ביאורים==

==הערות שוליים==

קטגוריה:שוויינטוקז'יסקיה
קטגוריה:סלעי משקע
No Shame

No Shame (בעברית: אין בושה) הוא אלבום האולפן הרביעי של הזמרת-היוצרת הפופ הבריטית לילי אלן. האלבום יצא לאור ב-8 ביוני 2018, על ידי חברות התקליטים פרלופון, וורנר רקורדס. הסינגל הראשון מהאלבום, "Trigger Bang", יצא לאור ב-12 בדצמבר 2017.

== סינגלים ==
* "Trigger Bang" - יצא לאור ב-12 בדצמבר 2017, כסינגל הראשון. בשיר משתתף הזמר גיגס.
* "Lost My Mind" - יצא לאור ב-6 ביולי 2018, כסינגל השני מתוך האלבום.
* "What You Waiting For" - יצא לאור ב-25 באפריל 2019, כסינגל שלישי מתוך האלבום ואחרון. בגרסת הרמיקס משתתף הזמר פופקאן.

== סיבוב הופעות ==
כדי לקדם את האלבום, יצאה אלן ב-5 באוקטובר 2018, לסיבוב ההופעות הרביעי שלה "No Shame Tour", אשר הסתיים ב-14 ביוני 2019.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|8 ביוני 2018
|הזרמת מוזיקה • הורדה דיגיטלית • תקליטור • תקליט
|פרלופון
|
|}

== קישורים חיצוניים ==
* 

== הערות שוליים ==

קטגוריה:אלבומי לילי אלן
קטגוריה:אלבומים באנגלית
קטגוריה:אלבומים שהופקו על ידי מארק רונסון
קטגוריה:אלבומי חברת פרלופון
קטגוריה:אלבומי חברת וורנר רקורדס
ערבית יהודית בגדאדית

ערבית יהודית בגדאדית (בערבית: عربية يهودية بغدادية; עַרָבִּיָּה יְהוּדִיַּה בַּגדָאדִיַּה) הוא הדיאלקט הערבי המדובר על ידי יהודי בגדאד וערים אחרות בדרום עיראק. ניב זה שונה מהדיאלקט המדובר של היהודים בצפון עיראק, כגון מוסול וענה.

הדיאלקטים של בגדאד והצפון נחשבים כתת-דיאלקטים של ערבית יהודית-עיראקית. כמו ברוב הקהילות דוברות הערבית יהודית, סביר להניח שיהיו מעטים, אם בכלל, דוברי הדיאלקטיקה הערבית-יהודית-עיראקית שעדיין מתגוררים בעיראק. אלא שהדיאלקטים האלה נשמרו או עומדים בפני סכנה קריטית בתוך התפוצות היהודיות-עיראקיות, דהיינו אלה של ישראל וארצות הברית. בשנת 2014, הסרט "מפריח היונים (סרט)", שהוסרט בעיקר בדיאלקט יהודי בגדאדי, הפך לסרט הראשון שבוצע כמעט לחלוטין ביהודית-עיראקית ערבית.

==לקריאה נוספת==
* גילה סווירי יונה, להג יהודי בבל - قاموس اللهجة العراقية البغدادية, הוד השרון, תשע"ד-2013

==קישורים חיצוניים==
* 

קטגוריה:ערבית יהודית
קטגוריה:יהדות בגדאד
קטגוריה:שפות יהודיות
יחסי דרום אפריקה – מונקו

יחסי דרום אפריקה–מונקו הם היחסים הדיפלומטיים הרשמיים שבין רפובליקת דרום אפריקה לבין נסיכות מונקו.

== סקירה כללית ==
בין דרום אפריקה למונקו מתקיימים יחסים דיפלומטיים מלאים. למונקו אין שגרירות בדרום אפריקה, דרום אפריקה האמינה את שגרירותה בפריז בירת צרפת על מונקו.

בבית גרימלדי עצמו ישנו חלק דרום אפריקאי כאשר שרלין, נסיכת מונקו, ואשתו של אלבר השני, נסיך מונקו, היא דרום אפריקאית לבנה במוצאה (נולדה בזימבבואה של היום). הנסיכה אף ייצגה את דרום אפריקה במשחקים האולימפיים של שנת 2000 שנערכו בסידני שבאוסטרליה בענף השחייה, שבו סיימה יחד עם צוותה במקום החמישי במקצה מאה מטר כפול ארבע לנשים.

== נציגויות דיפלומטיות ==
* מונקו אינה מיוצגת בדרום אפריקה, הן בדרג השגרירות והן בדרג הקונסולרי.
* דרום אפריקה אינה מיוצגת במונקו, הן בדרג השגרירות והן בדרג הקונסולרי. דרום אפריקה מיוצגת במונקו באמצעות השגרירות שלה בפריז, בירת צרפת, אותה האמינה על מונקו.

==קישורים חיצוניים==

== הערות שוליים ==
F.U.E.P.

(שם מלא Fuck You Extended Play) הוא המיני-אלבום הראשון של הזמרת-היוצרת הפופ הבריטית לילי אלן. האלבום יצא לאור ב־31 במרץ 2009, על ידי חברות התקליטים קפיטול רקורדס.

==רשימת רצועות==

==קישורים חיצוניים==

קטגוריה:מיני-אלבומי בכורה מ-2009
קטגוריה:אלבומי לילי אלן
קטגוריה:מיני-אלבומים באנגלית
קטגוריה:אלבומים שהופקו על ידי גרג קורסטין
קטגוריה:מיני-אלבומי חברת קפיטול רקורדס
Paris Live Session

Paris Live Session הוא המיני-אלבום השני של הזמרת-היוצרת הפופ הבריטית לילי אלן. האלבום יצא לאור ב־24 בנובמבר 2009, על ידי חברות התקליטים ריגל רקורדינגס.

==רשימת רצועות==

==קישורים חיצוניים==

קטגוריה:מיני-אלבומים מ-2009
קטגוריה:אלבומי לילי אלן
קטגוריה:מיני-אלבומים באנגלית
פטריק מטאסי

פטריק מוסוטסי מטאסי (באנגלית: Patrick Musotsi Matasi; נולד ב-11 בדצמבר 1987) הוא כדורגלן קנייתי המשחק בעמדת השוער בסנט ג'ורג' מליגת העל האתיופית ובנבחרת קניה.

==קריירה==
מטאסי שיחק בקבוצות קאבראס יונייטד, A.F.C. Leopards, פוסטה ריינג'רס וטוסקאר.

באוקטובר 2018 חתם על חוזה לשלוש שנים בסנט ג'ורג' מליגת העל האתיופית.

===קריירת נבחרת===
מטאסי ערך את הופעת הבכורה שלו במדי נבחרת קניה ב-2017.

בשנת 2019 השתתף עם הנבחרת בטורניר גביע אפריקה לאומות 2019, ונבחרתו הודחה בשלב הבתים, לאחר שספג שבעה שערים בשלושת המשחקים.

==קישורים חיצוניים==

==הערות שוליים==

קטגוריה:שוערי כדורגל
קטגוריה:כדורגלנים קנייתים
קטגוריה:כדורגלני נבחרת קניה
קטגוריה:כדורגלני גביע אפריקה לאומות 2019
קטגוריה:קנייתים שנולדו ב-1987
יחסי מונקו–צרפת

יחסי מונקו–צרפת הם היחסים הדיפלומטיים הרשמיים שבין נסיכות מונקו לבין הרפובליקה הצרפתית.

== היסטוריה ==
בשנת 1419 קיבלה מונקו את השליטה הבלעדית על עצמה כאשר למבר גרימלדי, הלורד של מונקו שכנע את המלך הצרפתי שארל השמיני לתת למונקו את עצמאותה הבלעדית. המלך לואי השנים עשר הכיר בעצמאותה של מונקו בשנת 1512 וחתם על מסמך המכריז על כך. בנוסף, המסמך כלל ברית עם מונקו. במאה ה-17 החלה מונקו בשגשוג ניכר לאחר שחיזקה את הקשרים שלה עם צרפת כשהייתה תחת השלטון של הנסיך הונורה השני. היא שמרה על כוחה זה עד 1861, בה החתים שארל השלישי, נסיך מונקו את צרפת על אמנה שבתמורה למספר שטחים - מונקו תקבל עצמאות מוחלטת מצרפת מבלי שום התערבות חיצונית. ב-17 ביולי 1918 כוננו שתי המדינות יחסי דיפלומטיים ולאחר סיום מלחמת העולם הראשונה ב-27 ביולי 1919, חתמה צרפת עם מונקו על הסכם הגנה פעם נוספת. החתימה על ההסכם יצרה יחסים מיוחדים בין צרפת למונקו שנשמרים עד היום - הממשל הצרפתי מגן על מונקו לה יש רק כוח משטרתי פנימי קטן. הסכם חוקי בין שתי המדינות ואמנות שנחתמו בשנים 1945 ו-1963 חיזקו אף יותר את היחסים בין המדינות.

ב-2002 החלה צרפת לנסח מחדש את האמנה משנת 1963 וחתמה עליה מחדש יחד עם מונקו בשנת 2005. בתנאים החדשים של האמנה מצורפת הכרה רשמית מצרפת בסדר ירושת הכתר בבית גרימלדי על פי ההחלטה של 1962. כמו כן שודרג מעמדה של הנציגות הצרפתית במונקו מקונסוליה לשגרירות.

== יחסים תרבותיים ==
שתי המדינות חולקות את הצרפתית כשפה הרשמית והמדוברת במדינה. עם זאת, השפה ההיסטורית והרשמית השנייה במדינה היא מונגאסקית - שפה גאלו-איטלקית הנגזרת מליגורית. יותר מחצי מאוכלוסיית מונקו הם צרפתים ואיטלקים. המטבח הצרפתי הוא המטבח השולט במונקו.

שני שלישים מתוך 30,000 העובדים במונקו הם צרפתים ואיטלקים המגיעים מהפרברים של עיר המדינה הקטנה.

== יחסים כלכליים ==
הסירוב של מונקו להטיל מס על התושבים שלה ועל העסקים הבינלאומיים שפועלים בתוכה ב-1962 יצר בעיה ביחסים בין שתי המדינות. בעיה זו נפתרה באמצעות הסכם הקובע כי אזרחים צרפתים שיושבים פחות מחמש שנים במונקו וחברות שיותר מ-25% מעסקיהן נעשים מחוץ למונקו, יקבלו מיסים על פי התקן הצרפתי.

מונקו חברה באיחוד מכס מלא עם צרפת, מה שמאפשר לה השתתפות במערכת השוק של האיחוד האירופי. האירו מהווה במונקו כהילך חוקי באישור מיוחד של האיחוד האירופי החל מהתאריך 1 בינואר 2002.

== נציגויות דיפלומטיות ==
שגרירות מונקו בפריז, צרפת
* צרפת מיוצגת במונקו בדרג השגרירות באמצעות שגרירות רשמית שהיא מחזיקה במונטה קרלו שבעיר.
* מונקו מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה.
== ראו גם ==
* גבול מונקו–צרפת

== קישורים חיצוניים ==

* [https://web.archive.org/web/20110519065147/http://untreaty.un.org/unts/1_60000/27/26/00053293.pdf האמנה המקורית של חתימת היחסים בין מונקו לצרפת בפורמט PDF]

== הערות שוליים ==
אלביס צ'יפזזה

אלביס צ'יפזזה (באנגלית: Elvis Chipezeze; נולד ב-11 במרץ 1990) הוא כדורגלן זימבבואי המשחק בעמדת השוער בבארוקה מליגת העל הדרום אפריקאית ובנבחרת זימבבואה.

==קריירה==
צ'יפזזה ערך את הופעת הבכורה שלו במדי נבחרת זימבבואה ב-5 ביוני 2019 במשחק חצי גמר גביע COSAFA נגד . נבחרתו הפסידה 2–4 בפנדלים לאחר 0–0 בתום הזמן החוקי.

הוא היה השוער הפותח של קבוצתו במשחקי גביע אפריקה לאומות 2019. במשחק האחרון בשלב הבתים, בו היה לנבחרתו סיכוי אחרון לעלות לשמינית הגמר, הפסידה נבחרתו 0–4 לנבחרת הרפובליקה הדמוקרטית של קונגו, כששניים מהשערים היו באשמתו הבלעדית.

==קישורים חיצוניים==

==הערות שוליים==

קטגוריה:כדורגלנים זימבבואים
קטגוריה:שוערי כדורגל זימבבואים
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2019
קטגוריה:ספורטאים זרים בדרום אפריקה
קטגוריה:זימבבואים שנולדו ב-1990
Born This Way: The Collection

Born This Way: The Collection (בעברית: נולד/ה ככה: האוסף) הוא מארז התקליטורים הראשון של זמרת הפופ האמריקאית ליידי גאגא. מארז התקליטורים יצא לאור ב-18 בנובמבר 2011, על ידי חברות התקליטים אינטרסקופ רקורדס, סטרימליין וקון לייב.

עם יציאתו נכנס מארז התקליטורים אל המקום ה-98 במצעד האלבומים שבאיטליה.

== רקע ==
מארז התקליטורים מכיל שלושה דיסקים: הראשון הוא אלבום האולפן השני של גאגא, Born This Way; השני הוא אלבום הרמיקסים השני שלה Born This Way: The Remix, והשלישי הוא אלבום הוידאו Lady Gaga Presents the Monster Ball Tour: At Madison Square Garden.

בנוסף לכך, נמכר אלבום הרמיקסים Born This Way: The Remix, בארצות הברית בכ-62,000 עותקים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| גרסה
!מקור
|-
!scope="row"| גרמניה
| 18 בנובמבר 2011
| rowspan="9"|תקליטור+די וי די
| rowspan="2"|יוניברסל מיוזיק גרופ
| rowspan="6"| רגילה
|
|-
!scope="row"| קנדה
| rowspan="5"| 21 בנובמבר 2011
|
|-
!scope="row"| יפן
| סטרימליין • אינטרסקופ • קון לייב
|
|-
!scope="row" rowspan="2"|בריטניה
|פולידור
| rowspan="2" |
|-
| rowspan="3"| סטרימליין • אינטרסקופ • קון לייב
|-
!scope="row"| ארצות הברית
|
|-
!scope="row"| קנדה
| rowspan="2"| 29 בנובמבר 2011
| rowspan="3"| דלוקס
|
|-
!scope="row"| יפן
| פולידור
|
|-
!scope="row"| ארצות הברית
| 27 בדצמבר 2011
| דיסטרביושן 101
|
|}

== קישורים חיצוניים ==

==הערות שוליים==

קטגוריה:אלבומי ליידי גאגא
קטגוריה:אלבומי אוסף באנגלית
קטגוריה:אלבומי חברת אינטרסקופ רקורדס
גביע הטוטו 2019/2020

גביע הטוטו 2019/2020 לליגת העל הייתה המהדורה ה-35 של הגביע השלישי בחשיבותו בכדורגל הישראלי.

==שלב הבתים==
===השיטה===
10 הקבוצות שאינן משתתפות במפעלים האירופאים בעונה זו חולקו לשני בתים על פי אזור גאוגרפי. הקבוצה שבמקום הראשון בכל בית תעפיל לחצי גמר גביע הטוטו. הקבוצה בעלת המאזן הטוב ביותר מבין שתי המעפילות (נקודות, ולאחר מכן הפרש שערים) תיפגש עם המנצחת במפגש המתמודדות בליגה האירופית. הקבוצה השנייה שתסיים במקום הראשון תפגוש את המנצחת במשחק אלוף האלופים. האחרות ייפגשו בינן לבין עצמן במשחק הדירוג בתחרות לקביעת המענקים הכספיים.

===בית א'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right| עירוני קריית שמונה
|4||3||0||1||8||7||1+||9||
|- bgcolor="#BBF3FF"
|align=right|מכבי נתניה
|4||2||1||1||5||3||2+||7||
|- bgcolor="FFFFBB"
|align=right|הפועל חדרה
|4||1||2||1||6||6||0||5||
|- bgcolor="#FFFFE6"
|align=right|הפועל חיפה
|4||1||1||2||6||6||0||4||
|- bgcolor="#FFFFF3"
|align=right|הפועל כפר סבא
|4||0||2||2||4||7||3−||2||
|}

===בית ב'===
{| class="wikitable" style="text-align: center;"
|-
!width=185|קבוצה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!width=20|העפלה
|- bgcolor=#BBF3BB
|align=right|בית"ר ירושלים
|4||3||1||0||6||2||4+||10||
|- bgcolor=#BBF3FF
|align=right|מ.ס. אשדוד
|4||2||2||0||9||5||4+||8||
|- bgcolor=#FFFFBB
|align=right|סקציה נס ציונה
|4||1||2||1||4||4||0||5||
|- bgcolor="#FFFFE6"
|align=right|הפועל רעננה
|4||1||1||2||3||7||4−||4||
|- bgcolor="#FFFFF3"
|align=right|הפועל תל אביב
|4||0||0||4||4||8||4−||0||
|}

==מסלול קבוצות אירופה ==
ארבע הקבוצות המשתתפות בתחרויות של אופ"א מתחילות בשלב נפרד וזאת כדי להקל על הקבוצות בגלל מספר המשחקים. במשחק הראשון אלופת הליגה ומחזיקת הגביע של העונה שעברה מתמודדות ביניהן (משחק זה הוא גם על תואר אלוף האלופים) ואילו במשחק השני משתתפות שתי נציגות הליגה אשר משתתפות בליגה האירופית שלא זכו בתואר ישראלי בכיר בעונה שעברה.

===אלוף האלופים===

===משחק האירופאיות===

==משחקי הדירוג==
===מקומות 5–6===

===מקומות 7–8===

===מקומות 9–10===

===מקומות 11–12===

===מקומות 13–14===

==חצי הגמר==

==גמר==

==דירוג סופי==
{| class="wikitable" style="text-align:center"
|-
!דירוג
!קבוצה
|-bgcolor=gold
|align="center"align=right| בית"ר ירושלים
|-bgcolor=silver
|align="center"align=right| מכבי תל אביב
|-bgcolor=cc9966
|align="center"align=right| עירוני קריית שמונה
|-
| 4
|align=right| הפועל באר שבע
|-
| 5
|align=right| מ.ס. אשדוד
|-
| 6
|align=right| בני יהודה תל אביב
|-
| 7
|align=right| מכבי חיפה
|-
| 8
|align=right| מכבי נתניה
|-
| 9
|align=right| הפועל חדרה
|-
| 10
|align=right| סקציה נס ציונה
|-
| 11
|align=right| הפועל רעננה
|-
| 12
|align=right| הפועל חיפה
|-
| 13
|align=right| הפועל כפר סבא
|-
| 14
|align=right| הפועל תל אביב
|}

==ראו גם==
* גביע המדינה בכדורגל 2019/2020

קטגוריה:עונות בתחרויות כדורגל בישראל
קטגוריה:2019 בישראל: כדורגל
קטגוריה:תחרויות כדורגל ב-2019
הדווקאים (סרט)

הדווקאים (באנגלית: We Were the Others) הוא סרט קולנוע תיעודי ישראלי משנת 2019 בבימויה של הדס איילון. הסרט מתאר את חייהם המחתרתיים של ההומוסקסואלים בישראל בשנות ה-60 וה-70, באמצעות ראיונות אישיים עם שמונה גברים שנולדו בתקופת קום המדינה.

הסרט משלב קטעי ארכיון, כמו גם קטעים מסרטי קולנוע עלילתיים, בפרט סרטיו של עמוס גוטמן "פרמיירות חוזרות" (1976), "מקום בטוח" (1977), "נגוע" (1981) ו-"נגוע" (1983).

בישראל, הסרט הוקרן בפסטיבל דוקאביב, בפסטיבל הבינלאומי לקולנוע גאה ובערוץ כאן 11.

==משתתפים==
* שריאל בקנשטיין
* דוד גולנד
* רפי דייגי
* דן לחמן
* אשר מעיין
* ג'רי פישמן
* גיורא קפלן
* יותם ראובני

==הפקה==
הסרט הופק במסגרת פרויקט "כרטיס ביקור" של הקרן החדשה לקולנוע וטלוויזיה בתמיכת קרן יהושע רבינוביץ לאמנויות תל אביב, משרד התרבות והספורט והמועצה הישראלית לקולנוע.

==שם הסרט==
שמו של הסרט מבוסס על ספרה משנת 1960 של שרה רינה בן מנחם באותו השם.

==קישורים חיצוניים==

* , בערוץ היוטיוב של כאן 11

;ביקורות
* 
* 
* 

==הערות שוליים==

קטגוריה:סרטי 2019
קטגוריה:סרטים בעברית
קטגוריה:סרטי להט"ב ישראליים
קטגוריה:סרטי להט"ב תיעודיים
קטגוריה:סרטים תיעודיים ישראליים
קטגוריה:סרטים ישראליים משנת 2019
יוהאנה ראוניו

יוהאנה ראוניו (בפינית: Johanna Raunio; נולדה ב-5 בנובמבר 1954) היא שחקנית פינית.

==ביוגרפיה==
ראוניו נולדה בטורקו שבפינלנד. לאחר התיכון היא למדה שפות באוניברסיטת טורקו ותכננה להיות מורה.

ב-1973 זכתה בתחרות יופי הנקראת "מיס קולנוע אירופה".

ב-1974 נבחרה למיס פינלנד. בתחרות מיס תבל 1974 הייתה במקום השלישי. היא השתתפה באותה שנה גם בתחרויות מיס אינטרנשיונל ומיס אירופה, שגם שם הייתה במקום השלישי.

ב-1976 הופיעה בסרט האמריקאי "Hustler Squad" המתרחש בזמן מלחמת העולם השנייה.

ב-1986 הופיעה בסרט הספורט הקנדי "The Last Season".

ב-1988 שיחקה במיני סדרה "Painajainen", העוסקת בסופר שקם מתרדמת בה שהה מספר שנים.

ב-1989 גילמה את שלגיה במופע בתיאטרון בטורקו.

ב-1990 שיחקה בסרט "Juudaspeli" המבוסס על רומן מאת סופר הפשע הארי ניוקאנן (Harri Nykänen).

ב-1994 הוציאה אלבום כזמרת הנקרא על שמה "יוהאנה ראוניו".

ב-1995 שיחקה בסרט הקומדיה Kummeli Stories שזכה להצלחה בפינלנד.

ב-2000 שיחקה בארבעה פרקים של סדרת ההרפתקאות "Postimiehen varjo".

ב-2001 שיחקה בסרט "Young Love" (אהבה צעירה), העוסק בסיפור התבגרות של נער המתאהב בבחורה מבוגרת ממנו הרוצה להיות דוגמנית.

ב-2006 שיחקה בסרט הטלוויזיה "Seppo Goes Shakespeare".

מ-2005 ועד 2009 שיחקה באופרת הסבון "Salatut elämät".

==חיים אישיים==
היא נשואה ולה שתי בנות ומתגוררת בכפר "Vääksy" בדרום פינלנד.

==קישורים חיצוניים==

* [https://www.iltalehti.fi/julkkisarkisto/a/201003050132504 יוהאנה ראוניו] באתר iltalehti.fi

==הערות שוליים==

קטגוריה:זוכות מיס פינלנד
קטגוריה:משתתפות בתחרות מיס אינטרנשיונל
קטגוריה:משתתפות בתחרות מיס אירופה
קטגוריה:משתתפות בתחרות מיס תבל 1974
קטגוריה:שחקניות קולנוע וטלוויזיה פיניות
קטגוריה:פיניות שנולדו ב-1954
יחסי איטליה–מונקו

הקונסוליה של מונקו בוונציה
יחסי איטליה–מונקו הם היחסים הדיפלומטיים הרשמיים שבין הרפובליקה האיטלקית לבין נסיכות מונקו.

== היסטוריה ==
היחסים בין העם האיטלקי לעם המונגאסקי מתחילים במאה ה-11 כאשר ממלכת סרדיניה והרפובליקה של ג'נובה שולטות בכל האזור המקיף את מונקו. היחסים בין מדינות אלה למונקו היו יחסים של התעלמות ומונקו התמקדה בשיפור ותחזוקת היחסים שלה עם צרפת הסמוכה.

היחסים הדיפלומטיים הרשמיים שבין מונקו לאיטליה כוננו ב-25 באפריל 1875. כיום, מוקפת מונקו כולה באדמה צרפתית אך גבולה המזרחי עם צרפת ממוקם 12 קילומטרים מן הגבול הצרפתי-איטלקי.

בשנת 2010 התגוררו במונקו 5,778 איטלקים - 16% מאוכלוסיית מונקו. האיטלקים מהווים את הקבוצה השנייה בגודלה במונקו אחרי הצרפתים. העובדה שאיטלקים רבים נוספים באים לעבוד במונקו מדי יום ויום מוסיפה לנתון.

== נציגויות דיפלומטיות ==
* איטליה מיוצגת במונקו בדרג השגרירות באמצעות שגרירות שהיא מחזיקה בתוך מונקו עצמה שהיא עיר מדינה.
* מונקו מיוצגת באיטליה בדרג השגרירות באמצעות שגרירות שהיא מחזיקה ברומא, בירת המדינה. מונקו מיוצגת באיטליה גם בדרג הקונסולרי באמצעות אחד עשר קונסוליות שהיא מחזיקה בערים בארי, אנקונה, קליארי, בולוניה, ג'נובה, פירנצה, מילאנו, נאפולי, טורינו, פאלרמו וונציה.

== קישורים חיצוניים ==

* [https://ambprincipatomonaco.esteri.it/Ambasciata_Monaco/it/ שגרירות איטליה במונקו]
* [https://en.gouv.mc/Policy-Practice/Monaco-Worldwide/Agreements-and-Treaties/Treaties-and-bilateral-agreements/Themes/Bilateral-treaties-with-Italy אמנות והסכמים שנחתמו בין איטליה למונקו]

== הערות שוליים ==
מפלגת העבודה (ליטא)

מפלגת העבודה (בליטאית: Darbo Partija), היא מפלגה בליטא שהוקמה בשנת 2003.

המפלגה הוקמה בשנת 2003 על ידי איש עסקים ליטאי ממוצא רוסי ויקטור אוספאסקיך. רעיונות המפלגה התבססו על הבטחות להורדת מיסים, הגדלת משכורות ומלחמה בשחיתות שלטונית.

ביוני 2004 בליטא לראשונה נערכו בחירות לפרלמנט האירופי ובאופן מפתיע המפלגה זכתה ב-5 מ-13 מושבים שהיו מכסה של ליטא. בין נציגי המפלגה שנכללו בפרלמנט האירופאי הייתה גם אונה יוקנביצ'ניה.

בבחירות לסיימאס שנערכו באוקטובר 2004, המפלגה זכתה ב-39 מושבים (מ-141) והייתה הסיעה הגדולה בפרלמנט. היא נכנסה לממשלה ובעקבות הסיכומים עם השותפים הקואליציוניים קיבלה ארבעה תיקים. ביוני 2005 ראש המפלגה ושר הכלכלה ויקטור אוספסקיך פוטר בעקבות ניגוד עניינים. בשנת 2006 נציג המפלגה שהיה מכהן כסגן יושב ראש הסיימאס הואשם באי-סדרים בניהול המשרד ונאלץ לעזוב את התפקיד.

בבחירות המוניציפליות של שנת 2012 המפלגה זכתה בכ-10% מהקולות, בוילנה היא זכתה ב-8 מושבים מ-51 וקובנו ב-4 מ-41.

בבחירות שנערו בשנת 2012 המפלגה זכתה ב-19 מושבים ונכנסה לממשלה.

בשנת 2014 נערכו בחירות לפרלמנט האירופי, המפלגה נכשלה וזכתה במושב בודד. גם בבחירות לסיימאס בשנת 2016 המפלגה לא הצליחה וזכתה ב-2 מושבים בלבד.

באפריל 2018 ויקטור אוספאסקיך חזר לתפקיד יושב ראש המפלגה.

==קישורים חיצוניים==
* 

קטגוריה:ליטא: מפלגות
קטגוריה:מפלגות שהוקמו ב-2003
דניאלה מרטינוביץ'

דניאלה מרטינוביץ (בקרואטית: Danijela Martinović; נולדה ב-15 ביוני 1971) היא זמרת קרואטית.

==ביוגרפיה==
מרטינוביץ' נולדה בספליט שביוגוסלביה (כיום בקרואטיה). מגיל צעיר החלה לעסוק בתחום המוזיקה.

ב-1991 הגיעה פרסומה העיקרי כשהצטרפה ללהקת "Magazin", אחת מלהקות הפופ המצליחות בקרואטיה שהוקמה בשנות השבעים. ביחד עם הלהקה היא ייצגה את קרואטיה באירוויזיון 1995, והלהקה הגיעה למקום השישי.

ב-1996 עזבה את הלהקה, החלה בקריירת סולו, והוציאה את האלבום "Zovem te ja".

ב-1998 זכתה בדורה (Dora), קדם האירוויזיון הקרואטי, בעקבות כך ייצגה את קרואטיה באירוויזיון 1998 עם השיר "Neka mi ne svane", והייתה במקום החמישי עם 131 נקודות.

ב-2007 השתתפה בתוכנית "רוקדים עם כוכבים" הקרואטית, והודחה בפרק החמישי. באותה שנה שיחקה בתוכנית הקומית "Brat Bratu".

היא השתתפה מספר פעמים בפסטיבל ספליט למוזיקת פופ.

ב-2011 הוציאה את האלבום "Unikat".

==קישורים חיצוניים==

* 

* 

קטגוריה:זמרות קרואטיות
קטגוריה:ילידות 1971
קטגוריה:נציגי קרואטיה באירוויזיון
קטגוריה:משתתפי אירוויזיון 1998
ארנה אושבאט

אֶרְנה אוֹשְּבַאט (מקור יחזקאל רוט, בהונגרית: Osvát Ernő; אוראדיה, 7 באפריל 1876 – בודפשט, 28 באוקטובר 1929) היה עורך ספרותי, מבקר ספרותי, סופר הונגרי-יהודי. בין השנים 1908 לבין 1929 היה העורך של המגזין הספרותי ואמנותי החשוב ניוגאט. אחיו הצעיר הוא הסופר והרופא קלמן אושבאט.

== ביוגרפיה ==
ארנה אושבאט נולד כאמור בשם יחזקאל רוט. הוא למד זמן קצר בבית הספר למשפטים באוראדיה שהייתה אז חלק מהונגריה. בשנת 1895 עבר לבודפשט, רצה להיות עורך דין, אך עד מהרה עבר לפקולטה למדעי הרוח. המאמר הראשון שלו פורסם בשנת 1897 ב"עיתון הערב". משנת 1898 החל לפרסם את הביקורות הספרותיות שלו באופן קבוע בעיתון "חדשות בודפשט", ולאחר מכן הפך לעמית קבוע של שבועון אחר.

בשנת 1908 התחיל לעבוד עבור השבועון "ניוגט" והפך במהירה לעורך שלו. הוא גילה כישרונות ספרותיים רבים כמו ז'יגמונד מוריץ, מיהאי באביץ' ועוד. מאוחר יותר צומצם תפקיד העריכה שלו, והוא נתקל בבעיות פרנסה. הוא עזב את השבועון מערב, אך לאחר נפילתה של הרפובליקה העממית ההונגרית בשנת 1919 הפך שוב למנהל העיתון. הוא חלה בשפעת הספרדית, החלים ועבר כמה ניתוחי כליות. בתו מתה משחפת ובשנת 1927 אשתו, קורנליה שטיינר, התאבדה. בשנת 1929, גם ארנה אושבאט שם קץ לחייו בייאושו על מות בתו.

אושבאט כתב מעט, אוסף פתגמיו ואוסף יצירותיו הופיעו רק אחרי מותו. במובן של איכות הפך לסמכות ייחודית בין בני דורו. בספרות ההונגרית - מלבד פרנץ קזינצי - אושבאט היה גדול המבקרים הספרותיים.

== פרסים ==
* פרס באומגרטן (1930)

== יצירתו ==
* מהספר חוסר שביעות Az elégedetlenség könyvéből, Gyoma, 1930. – Új kiadása: Budapest: Helikon Kiadó, 1988
* כל כתביו של ארנו אושבאט Osvát Ernő összes írásai; sajtó alá rend. Osvát Kálmán; Nyugat, Bp., 1945
* אוסף כתבים מספרו חוסר שביעות Az elégedetlenség könyvéből. Összegyűjtött írások. – Budapest: Kiss József Könyvkiadó, 1995. 
* פתגמים Aforizmák; utószó Fráter Zoltán; Kiss József, Bp., 2016

== ראו גם ==
* ארננה אושבאט הספרייה האלקטרונית ההונגרית [http://mek.oszk.hu/02200/02228/html/05/29.html Osvát Ernő, Magyar Elektronikus Könyvtár]
* ארנה אושבאט. תערוכה וירטואלית של כתב העת "מערב" [https://web.archive.org/web/20120507032609/http://www.pim.hu/object.2a01f5d9-f9c6-4219-98a3-915f59cfcfbc.ivy Osvát Ernő, Virtuális Nyugat Kiállítás, Petőfi Irodalmi Múzeum]
*[http://www.huszadikszazad.hu/kultura/moricz-zsigmond-osvat-erno Móricz Zsigmond: Osvát Ernő, Huszadik Század, 1929. november]
* ארנה אושבאט נפטר לפני שמונים שנה. [http://www.168ora.hu/arte/osvat-erno-80-eve-halt-meg-45561.html Osvát Ernő 80 éve halt meg, 168 óra, 2009. október 26]

== לקריאה נוספת ==
* מי ומי בספרות ההונגרית Ki kicsoda a magyar irodalomban? Tárogató Könyvek 
* הלקסיקון החדש לספרות הונגרית Új magyar irodalmi lexikon II. (H–Ö). Főszerk. Péter László. Budapest: Akadémiai. 1994. 

==קישורים חיצוניים==

== הערות שוליים ==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:מבקרי ספרות יהודים הונגרים
קטגוריה:מקבלי אות לגיון הכבוד
קטגוריה:בוגרי אוניברסיטת אטווש לוראנד בודפשט
קטגוריה:סופרים יהודים הונגרים
קטגוריה:יהודים זוכי פרס באומגרטן
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1876
קטגוריה:נפטרים ב-1929
קרישטוף רשובסקי

קרישטוף רשובסקי (; נולד ב-27 במרץ 1997) הוא שחיין הונגרי, הוא אלוף העולם (קוואנגג'ו 2019) בשחייה במים פתוחים במשחה ל-5 ק"מ ואלוף אירופה (גלאזגו 2018) במשחים ל-5 ק"מ ול-25 ק"מ.

== ביוגרפיה ==
===2016===
באולימפיאדת ריו דה ז'ניירו (2016) סיים רשובסקי במקום 35 במשחה ל-1500 מטר חופשי בתוצאה של 15:29.36 דקות

===2017===
באליפות העולם שנערכה בבודפשט, הונגריה ביולי 2017 סיים רשובסקי במקום חמישי במשחה ל-10 ק"מ בתוצאה של 1:52:01.7 שעות, במקום שביעי במשחה ל-5 ק"מ בתוצאה של 54:47.6 דקות במקום שביעי בתחרות הקבוצתית ולא הצליח לסיים את התחרות ל-25 ק"מ.

===2018===
====אלוף אירופה====
באליפות אירופה שנערכה בלוך לומונד סקוטלנד באוגוסט 2018 זכה רשובסקי ב-3 מדליות, 2 זהב ו-1 כסף. מדליות זהב, במשחה ל-5 ק"מ בתוצאה של 52:38.9 דקות, לפני אקסל ריימונד (52:41.7 דקות) ולוגן פונטן (52:44.4 דקות), שניהם מצרפת ובמשחה ל-25 ק"מ בתוצאה של 4:57.53.5 שעות, לפני קיריל בלייב מרוסיה (4:57:54.6 שעות) ומטאו פורלן מאיטליה (4:57:55.8 שעות). מדליית כסף, במשחה ל-10 ק"מ בתוצאה של 1:49:28.2 שעות, אחרי פרי וירטמן מהולנד (1:49:28.2 שעות) ולפני רוב מופלס מגרמניה (1:49:33.7 שעות).

===2019===
====אלוף עולם====
באליפות העולם שנערכה בקוואנגג'ו, קוריאה הדרומית ביולי 2019 זכה רשובסקי במדליית זהב במשחה ל-5 ק"מ בתוצאה של 53:22.1 דקות, לפני לוגן פונטן (53:32.2 דקות) ואריק הדלין מקנדה (53:32.4 דקות). נוסף לכך, האו סיים במקום רביעי במשחה ל-10 ק"מ בתוצאה של 1:47:59.5 שעות.

===2021===
====סגן אלוף אולימפי====
באולימפיאדת טוקיו (2020) זכה רשובסקי במדליית כסף במשחה מים פתוחים ל-10 ק"מ בתוצאה של 1:48:59.0 שעות, אחרי פלוריאן ולברוק מגרמניה (1:48:33.7 שעות) ולפני גרגוריו פלטריניירי מאיטליה (1:49:01.1 שעות).

===2023===
באליפות העולם שנערכה בפוקואוקה ביולי 2023 זכה במדליית כסף במשחה ל-10 ק"מ בתוצאה של 1:50:59.0 שעות, אחרי פלוריאן ולברוק (1:50:40.3 שעות) ולפני אוליבר קלמט (1:51:00.8 שעות), שניהם מגרמניה.

== תארים והישגים ==
* בשנת 2018 זכה רשובסקי בתואר שחיין השנה בעולם בשחייה במים פתוחים.

== קישורים חיצוניים ==

* [https://www.swimrankings.net/index.php?page=athleteDetail&athleteId=4273010 קרישטוף רשובסקי], באתר Swimrankings 

קטגוריה:אלופי עולם בשחייה במים פתוחים
קטגוריה:שחייני חופשי
קטגוריה:שחיינים באולימפיאדת ריו דה ז'ניירו (2016)
קטגוריה:הונגרים שנולדו ב-1997
It's Not Me, It's You World Tour

It's Not Me, It's You World Tour הוא סיבוב ההופעות השני של הזמרת-יוצרת הבריטית לילי אלן, אשר התקיים באירופה, צפון אמריקה, אוסטרליה, אסיה, דרום אמריקה וניו זילנד. סיבוב ההופעות כלל בתוכו כ-103 הופעות בסך הכול, והוא החל ב-14 במרץ 2009, והסתיים, ב-10 בספטמבר 2010.

סיבוב הופעות זה נתמך על גבי אלבומה השני של אלן, It's Not Me, It's You.

== רשימת השירים ==
* להלן רשימת השירים אשר בוצעו במהלך סיבוב ההופעות:
#"Everyone's at It"
#"I Could Say"
#"Never Gonna Happen"
#"Oh My God" / "Everything's Just Wonderful"
#"Him"
#"Who'd Have Known"
#"LDN"/"Dance wiv Me"
#"Back to the Start"
#"He Wasn't There"
#"Littlest Things"
#"Chinese"
#"22"
#"Not Fair"
#"Fuck You"

;הדרן

#<li value="16">"Smile"
#<li value="17">"The Fear"
#<li value="18">"Womanizer" <small>(קאבר לבריטני ספירס)</small>

== הכנסות ==
{| class="wikitable"
!מיקום
!עיר
!מכירות כרטיסים \ זמינות
!הכנסות
|-
|האקדמיה
|דבלין
|830 / 830 (100%)
|$32,205
|-
|First Avenue
|מיניאפוליס
|1,536 / 1,534 (100+%)
|$36,816
|-
|Riviera Theatre
|שיקגו
|2,500 / 2,500 (100%)
|$66,250
|-
|Saint Andrew's Hall
|דטרויט
|818 / 818 (100%)
|$19,900
|-
|מועדון 9:30
|וושינגטון די. סי.
|1,200 / 1,200 (100%)
|$30,000
|-
|Sound Academy
|טורונטו
|2,495 / 2,495 (100%)
|$54,360
|-
| colspan="2" |סך הכול
|9,377 / 9,377 (100%)
|$239,531
|}

== קישורים חיצוניים ==

==הערות שוליים==

קטגוריה:סיבובי הופעות מ-2009
קטגוריה:סיבובי הופעות מ-2010
קטגוריה:סיבובי הופעות של לילי אלן
קטגוריה:סיבובי הופעות באוסטרליה
קטגוריה:סיבובי הופעות באמריקה הדרומית
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
יחסי מונקו–רוסיה

יחסי מונקו–רוסיה (, ) הם היחסים הדיפלומטיים הרשמיים שבין נסיכות מונקו לבין הפדרציה הרוסית.

== היסטוריה ==
[[ולדימיר פוטין ואלבר השני, נסיך מונקו, בטיול ברפובליקת טובה שברוסיה, 2007]]
היחסים שבין איטליה למונקו החלו בתקופת שלטונם של שארל השלישי, נסיך מונקו ואלכסנדר השני, קיסר רוסיה ששלט ב. במהלך התקופה הזו, שתי המדינות חתמו על מספר אמנות והסכמים בהם נכללו הסכם הסגרה הדדי, עזרה חוקית משותפת, הכרה בסטטוס האזרחי של תושבי מדינה אחת בשנייה וסיוע רפואי. לאחר ההקמה של מסדר סן-שארל במונקו ב-1858, הצאר אלכסנדר השני היה הראשון ממשפחת מלוכה לקבל תואר כבוד מונגאסקי. בשנת 1877 הקימה מונקו קונסוליה בסנט פטרסבורג.

אחרי מהפכת אוקטובר, היחסים בין השתיים הושעו עד להצטרפות מונקו לאו"ם בשנת 1993. יחסים עם ברית המועצות לא התקיימו אלא קשרים חשאיים דרך השגרירות הסובייטית בפריז ושגרירות צרפת בברית המועצות.

כיום, היחסים בין שתי המדינות הם יחסים חמים, אלבר השני, נסיך מונקו, ידוע בתור חבר טוב של ולדימיר פוטין מעבר לפוליטיקה ולרשמיות. בשנת 2007 יצאו שני המנהיגים לטיול ברפובליקת טובה בו שטו יחד בסירה ודגו דגים. פוטין שלח ב-2008 בנאים למונקו על מנת לבנות לאלבר השני נסיך מונקו דאצ'ה של שלושה חדרי שינה בגינה.

בנוסף ליחסים הטובים והחבריים בין המנהיגים, היחסים הכלכליים בין מונקו לרוסיה הם יחסים פורחים. הסחר הכולל בין שתי המדינות עומד על מיליון אירו לשנה ומשקיעים ואוליגרכים רבים משקיעים בעסקים מונגאסקים ומבצעים בה פעולות עסקיות, בעיקר עקב העובדה שהיא מהווה מקלט מס.

== נציגויות דיפלומטיות ==
* מונקו אינה מיוצגת ברוסיה בדרג השגרירות. מונקו מיוצגת ברוסיה בדרג הקונסולרי באמצעות שלוש קונסוליות שהיא מחזיקה בערים: מוסקבה, סנט פטרסבורג, ורוסטוב על הדון.
* רוסיה אינה מיוצגת במונקו בדרג השגרירות, אלא באמצעות הקונסוליה שלה במרסיי שבצרפת הסמוכה, שמהווה שגרירות למונקו. רוסיה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה.

== קישורים חיצוניים ==

* [http://www.mid.ru/ns-reuro.nsf/strana?OpenView&Start=1&Count=30&Expand=26#26 Documents on the bilateral relationship from the Russian Ministry of Foreign Affairs]
* [http://www.marseille.mid.ru/ Russian consulate and accredited embassy for Monaco in Marseille]

== הערות שוליים ==
לוגן פונטן

לוגן פונטן (; נולד ב-25 במרץ 1999) הוא שחיין צרפתי, אלוף עולם (דוחה 2024) בשחייה במים פתוחים וסגן אלוף העולם (קוואנגג'ו 2019) בשחייה במים פתוחים במשחה ל-5 ק"מ.

== ביוגרפיה ==
===2017===
====אלוף עולם בתחרות קבוצתית====
באליפות העולם שנערכה בבודפשט, הונגריה ביולי 2017 זכה פונטן במדליית זהב במשחה ל-5 ק"מ קבוצתי ביחד עם אוסיאן קסיניול, מרק אנטואן אוליבייה ואורלי מולר בתוצאה של 54:05.9 דקות, לפני ארצות הברית (54:18.1 דקות) ואיטליה (54:31.0 שעות). נוסף לכך, הוא סיים במקום שמיני במשחה ל-5 ק"מ בתוצאה של 54:47.9 דקות ולא הצליח לסיים את התחרות ל-25 ק"מ.

===2018===
====מדליית ארד אישית באליפות אירופה====
באליפות אירופה שנערכה בלוך לומונד סקוטלנד באוגוסט 2018 זכה פונטן במדליית ארד, במשחה ל-5 ק"מ בתוצאה של 52:44.4 דקות, אחרי כריסטוף רשובסקי מהונגריה (52:38.9 דקות) ובן ארצו אקסל ריימונד (52:41.7 דקות).

===2019===
====סגן אלוף עולם בתחרות אישית====
באליפות העולם שנערכה בקוואנגג'ו, קוריאה הדרומית ביולי 2019 זכה פונטן במדליית כסף במשחה ל-5 ק"מ בתוצאה של 53:32.2 דקות, אחרי כריסטוף רשובסקי (53:22.1 דקות) ולפני אריק הדלין מקנדה (53:32.4 דקות).

===2022===
באליפות העולם (בריכת 25 מטר) שנערכה במלבורן בדצמ בר 2022 הוא זכה במדליית ארד במשחה ל-800 מטר חופשי בתוצאה של 7:33.12 דקות, אחרי גרגוריו פלטריניירי מאיטליה (7:29.99 דקות) והנריק כריסטיאנסן מנורווגיה (7:31.48 דקות).

===2024===
באליפות העולם שנערכה בדוחה, קטר בפברואר 2024 זכה במדליית זהב, במשחה ל-5 ק"מ בתוצאה של 51:29.3 דקות, לפני בן ארצו מרק אנטואן אוליבייה (51:29.6 דקות) ודומניקו אצ'רנצה מאיטליה (51:30.0 דקות). נוסך לכך, הוא סיים במקום רביעי במשחה ל-10 ק"מ בתוצאה של 1:48:29.5 שעות, 0.3 שניות איטי ממדליית ארד. 

== קישורים חיצוניים ==

קטגוריה:שחייני חופשי
קטגוריה:שחייני מים פתוחים צרפתים
קטגוריה:אלופי עולם בשחייה במים פתוחים
קטגוריה:צרפתים שנולדו ב-1999